ABC ขยายเวลา “abc Payment”
abc Payment ขยายเวลาถึงสิ้นปี ใช้พ้อยท์จ่ายบิล ฟรี !!! ค่าธรรมเนียมทุกรายการ
17 พ.ค. 2560

บริษัท แอสเซท ไบร์ท จำกัด (มหาชน) หรือ ABC ผู้ให้บริการ “abc Payment” แอพพลิเคชั่นจาก abcpoint  ขยายเวลาโปรโมชั่นการชำระค่าบริการสินค้าและสาธารณูปโภค ซึ่งถือเป็นนวัตกรรมการเงินรูปแบบใหม่ ที่สามารถโอนพ้อยท์จากบัตรเครดิต เพื่อนำไปใช้ในการชำระค่าบริการสินค้าและค่าสาธารณูปโภคจำเป็น อาทิ ค่าน้ำ ค่าโทรศัพท์ ค่าภาษีรถยนต์ ค่าบัตรเครดิต และบิลอื่นๆ อีกกว่า 70 รายการ ซึ่งหลังจากจบแคมเปญ ‘ชำระบิล ฟรี ค่าธรรมเนียมทุกรายการ’ เมื่อสิ้นเดือนเมษายนที่ผ่านมา ถือว่าได้รับผลตอบรับที่ดีมาก จนมีลูกค้าอยากให้ต่อเวลาออกไปอีก ทางบริษัทจึงจัดให้ตามคำเรียกร้องโดย ขยายเวลาจ่ายบิล ฟรี!!! ค่าธรรมเนียมทุกรายการ จนถึงสิ้นเดือนธันวาคม 2560
นอกจากนี้ abcpoint ยังมีบริการ abc Shopping แอพพลิเคชั่นสำหรับนักช้อปที่มีสินค้าหลากหลายรายการ โดยทั้ง 2 แอพพลิเคชั่นรองรับการใช้งานทั้งในระบบ ios และ Android โดยลูกค้าสามารถรวบรวมพ้อยท์จากบัตรเครดิต เพื่อนำมาใช้จ่ายได้ง่ายและสะดวกมากยิ่งขึ้น โดยพ้อยท์ที่สะสมในแอพดังกล่าว ไม่มีวันหมดอายุและยังสามารถโอน Point ให้สมาชิกท่านอื่นได้โดยไม่มีค่าธรรมเนียมในการโอน สะดวก และรวดเร็ว
ขณะเดียวกัน abcpoint ยังได้รับอนุญาตให้ประกอบธุรกิจเป็นผู้ให้บริการชำระเงินทางอิเล็กทรอนิกส์จากธนาคารแห่งประเทศไทย และได้รับการแต่งตั้งให้เป็นตัวแทนรับชำระค่าบริการจากผู้ให้บริการอย่างเป็นทางการ ทำให้มั่นใจในความปลอดภัยได้ทุกขั้นตอนในการทำธุรกรรม ด้วยระบบ OTP (One Time Password) เพื่อเป็นการยืนยันตัวตนและความปลอดภัยของข้อมูล โดยสามารถสมัครสมาชิกผ่าน www.abcpoint.com สอบถามรายละเอียดเพิ่มเติมได้ที่ 0-2732-9001